Түркістан облысы

Ордабасы ауданы

«Балтабай Нұрлыбеков атындағы жалпы білім беретін мектеп»

коммуналдық мемлекеттік мекемесі

**Зерттеу тақырыбы:** «Мағжан Жұмабаевтың «Жел» өлеңіндегі суреттеулердегі ерекшеліктер

**Бағыты:** әдебиет

**Орындаған:** Нысанбаева Таңшолпан – «Балтабай Нұрлыбеков атындағы жалпы білім беретін мектеп» коммуналдық мемлекеттік мекемесінің 10 «А»

 сынып білім алушысы

**Жетекшісі:** Айтжанова Ардак Сатыбалдиевна - қазақ тілі мен әдебиеті

 пәні мұғалімі

2024 жыл

 **І. Кіріспе**

**Зерттеу жұмысының өзектілігі:**

 Мағжан Жұмабаевтың қазақ халқына қалдырып кеткен баға жетпес мол мұрасынан болашақ ұрпақтың алары мол.Ақынның еліне , жеріне деген сүйіспеншілігі, сарқылмас сезімі,толастамайтын таза махаббаты маржандай тізілген өлеңдеріндегі әр жолынан көрініп тұр. Ақынның шығармаларынан біз тазалықты , табиғатты сүюді, ананы аялауды, Отанға деген өшпес рухты айқындаймыз. Ақынның өлеңдерінен сонау ықылым заманнан бергі түркі халықтарының сенімі, сезімі, тұрмыс – тіршілігінің иісі сезіліп тұрғандай болады.Табиғаттың үнсіз күштеріне жан бітіріп , адамзаттан таба алмаған күш – жігерді табиғаттан алатындай.

Ақынның жаны табиғатпен бірге өмір сүретіндей. Ақынның сөздеріне терең үңіле отырып , ол жырға қосатын От, су, жел суреттеулерінен оның жан сезімін , өр рухын , намыс – жігерін көреміз. Қай өлеңдерін алып оқысаңыз да , сырға толы сағыныш, мұңға толы толғаныс, шерлі сезім, халқының мұң - мұқтажы, ,болашақ жастарға деген сенімділік. Ақын туған жерінің топырағынан қуат алып, қазағының қара өлеңінен нәр ала білді.Ол өз өлеңдерінде барлық тақырыптарды қозғады, Көк байрақты көк бөріден тараған ер түркі халықтарының өр мінезін, туып- өскен Отанын. салт- дәстүрін жырға қосты. Көшпенді қазақ халқынан шыққан батырларды жырға қосты,Махаббатты баянсыз болған ғашықтарды жоқтады.Әкенің , ананың , перзенттің парыздарын көрсетті. Ақын әр кезде де табиғатпен санасып, астарлы сындарлы сөздермен өлеңдерін жеткізді.

Ұлы ақын Мағжан Бекенұлы Жұмабаев артындағы ұрпақтарға Отанды сүюге, табиғатты аялауға, ғылым – білімді жетілдіруге, ата- ананы сыйлауға , ұрпақ тәрбиесіндегі табиғаттың , ұлттық салт – дәстүрдің маңыздылығын ескеруге өзінің асыл сөздерін мұра ретінде қалдырып кетті.

**Зерттеу жұмысының мақсаты:**

М.Жұмабаевтың «Жел» өлеңіндегі ақынның көркемдік суреттеу тәсілі мен поэтикалық тілін анықтап, лирикалық кейіпкерлер бейнесін талдау, .

**Зерттеу жұмысының міндеттері:**

* Мағжан Жұмабаевтың «Жел» өлеңін оқып, талдау;
* «Жел» өлеңіндегі ақынның суреттеу ерекшелігі мен поэтикалық тілін зерделеу;
* Тақырыбы мен мазмұны ұқсас шығармалармен салыстыру;
* Жиналған дәлелді деректерді жүйелеп, реттеу.

**Ғылыми жобаның зерттеу әдісі:** жинақтау, топтау, талдау, салыстыру.

**Жұмыстың дербестігі мен ғылыми жаңалығы:** Зерттеу жұмысының барысында ақын Мағжан Жұмабаевтың «Жел» өлеңіндегі көркемдегіш құралдар мен тілдік қолданыстарды анықтап, лирикалық кейіпкер бейнесі талданды. Шығарма тақырыбы ұқсас, мазмұндас туындылармен салыстырылып, ұқсастықтары білім алушы пікірімен талданды.

**Жұмыстың құрылымы:** Зерттеу жұмысы кіріспеден, негізгі бөлімнен, қорытынды мен пайдаланылған әдебиеттер тізімінен тұрады.

Жұмыстың көлемі: 13 бет

Пайдаланылған әдебиеттер саны: 8

**II. Негізгі бөлім**

 **А) Мағжан Жұмабаевтың «Жел» өлеңіндегі көркемдік және тілдік қолданыстар.**

Мағжан жырларында реализм, романтизм, символизм өріле жүреді.Оның лирикалық жырларында эпикалық поэмаларында да реализм , романтикалық асқақтық психологизм шынайы өрнек тапқан. Ақын оқырманға жан сырын ашып салады.Ағыл – тегіл көз жасын ағызады. Жүрек тереңінде жатқан құпиясын ақтарады.[5]

Мағжан – суреткер ақын. Ол сөзбен сурет салуда өте шебер. Өлеңдерінің көркемдік ерекшеліктер сонша – онда троп пен фигураның бар түрлері кездеседі. Аз көлемді зерттеуімізде осыған көз жеткіздік. Ақынның құнарлы жырлары әдеби-теориялық тұрғыдан назарға түспей қала алмайды

 Көркем сөз шебері өзінің шығармаларында сөз таптарының ерекше көркемдік қызметін сөз ұстанымы ретінде қолдана білген.

 Ақын «Жел» өлеңінде өзіне тән стильдік шеберлікпен көркемдей отырып , адам жанының мұң – шерлі , қуаныш – сүйінішті сезімін бейнелеуде тың образдар тудырған.

Мағжан Жұмабаевтың «Жел» өлеңінің құрылысын,тілдік қолданыстары мен көркемдегіш құралдардың қолданылуын төмендегіше қарасытрайық.

**1.**Жел – тым тентек бір бала  **а**

Жан сүйгені – сар дала, **а**

Дамыл алмай жүгіред.  **б**

Ерні өтірік қыбырлап, **в**

Сыр айтқан боп сыбырлап,  **в**

Кейде аң боп өкіред. **б**

**2.** Желге еш нәрсе тең емес, **а**

Тау да жолын бөгемес, **а**

Сақ – сақ күліп секіред. **б**

Жүйрік желім тым сотқар, **в**

Біреу бетін жапса егер,  **в**

Әдейі бетке түкіред.  **б**

**3.**Мазасы жоқ жел ерке,  **а**

Оянып ап тым ерте,  **а**

Жорғалай басып кетеді.  **б**

Тыныш жатқан түс көріп  **в**

Көлдің бетін кестелеп, **в**

Оны әуре етеді.  **б**

**4.** Кәрі орманды оятып, **а**

Бірдеңі деп жұбатып,өзі асығып **а**

Жымиып күліп өтеді. **б**

Жұрттан ойын жасырып,  **а**

Алқынып өзі асығып, **а**

Қарақат көзге жетеді.  **в**

**5.**Дем ала алмай асығып, **а**

Күрсініп ауыр, бас ұрып: **а**

«Саған сұлу сәулеге **б**

Келдім ұшып, ғашықпын **в**

Бір сүюге асықпын, **в**

Мойның бұр мендей әуреге!»  **б**

 - Деді де, сүйіп көзінен, **г**

Шашы , алма жүзінен,  **г**

Қол жіберді кеудеге**. б**

**6.**Бақыттысың, еркежан!  **а**

Уа, дариға , Жасаған, **а**

Жел емеспін мен неге?! **б**

 Мағжанның «Жел» өлеңі құрылысына қарай 6 шумақ, 36 тармақ , 2 бунақты, 7 буынды болып келеді.

 Мағжан өлеңдерінде кездесетін ұйқас түрі аралас ұйқас болып келеді. Аралас ұйқас дегеніміз қазақ поэзиясындағы ұзынды – қысқалы әр түрлі тармақтар шумақ ішінде белгілі тәртіппен реттесіп келетін өлең өрнегі.Ерікті ұйқас- қалыптасқан өлең өлшемін берік сақтамай, тармақтардың ырғағын еркін өрнектейтін өлең түрі.Ұйқас өрнегі а б в г б болып келеді.Аралас буынды бұл өлеңде Мағжан ұлы ұстазы Абай ашқан үлгілерді жетілдіре түскен. «Жел» өлеңінде кездесетін ұйқас түрлері – аралас , ерікті ұйқастар.

**2. Өлеңдег**і **көсемше тұлғалы етістіктер:**

|  |
| --- |
|  **Мысалдар** |
| **Көріп, кестелеп, оятып, жұбатып, асығып, жымиып,күліп, жасырып, алқынып, асығып** |
| Ерні өтірік **қыбырлап**, Сыр айтқан боп **сыбырлап**, Кейде аң боп өкіред.Оянып ап тым ерте,Тыныш жатқан түс **көріп**Көлдің бетін **кестелеп,**Кәрі орманды **оятып**,Бірдеңі деп **жұбатып**,өзі **асығып** | Бірдеңі деп **жұбатып**,өзі **асығып****Жымиып** күліп өтеді.Жұрттан ойын **жасырып**, **Алқынып** өзі **асығып**, Дем ала алмай **асығып,****Күрсініп** ауыр, **бас ұрып**:«Саған сұлу сәулегеКелдім **ұшып,** ғашықпын |

 Ақын лирикалық кейіпкердің образын дәл, әсерлі етіп беру үшін қимылды білдіретін етістіктерді қолданады және бір ерекшелігі – оларды көбінесе өткен шақ көсемше тұлғасында пайдаланады. Мысалы, Мағжан тынымсыз , қамқор кейіпкердің портретін жасау үшін мынадай де бейнелі етістіктерді келтіреді. Етістіктердің өткен шақ көсемше тұлғасы қазақ әдеби тілінде белгілі бір поэтикалық міндетті өтейтін құрал ретінде қалыптасқан деуге болады

**2.Жүгіред, түкіред, секіред сөздері ауызекі сөйлеу барысында қолданылатын етістіктер.**

|  |  |
| --- | --- |
|  **Мысалдар** | **Ауызекі сөйлеу барысында қолданылатын етістіктер** |
| Дамыл алмай **жүгіред.**Ерні өтірік қыбырлап, Сыр айтқан боп сыбырлап, Кейде аң боп **өкіред.**Желге еш нәрсе тең емес,Тау да жолын бөгемес,Сақ – сақ күліп **секіред.**Жүйрік желім тым сотқар,Біреу бетін жапса егер,Әдейі бетке **түкіред.** | **Жүгіред, түкіред, секіред сөздері ауызекі**  |

Ақын өз ойын жеткізуде сөз таптарының ішінен етістіктерді де ерекше қолданып отыр. Шығарма өзінің мағынасын ашу үшін қимыл іс –әрекеттерді білдеретін сөздерді қолданады..Ақын бұл сөздер арқылы көркемдегіш тәсілдің түрі – кейіптеуді, яғни жансызға жан бітіріп бейнелеуде етістіктің қызметі зор деймін. Жел жүгіреді , секіреді , түкіреді.Жүйткіген желдің қимыл іс – әрекеттері ашынған адамның әрекетіндей деп айта аламыз.

**Тұрақты тіркестер:** Сар дала, дамыл ала алмай, қол жіберді кеудеге, күрсініп ауыр бас ұрып.

|  |
| --- |
|  Мысалдар |
| Жел – тым тентек бір балаЖан сүйгені – **сар дала,** **Дамыл алмай жүгіред.**Дем ала алмай асығып,Күрсініп ауыр, **бас ұрып** |  **Қол жіберді кеудеге.** Бақыттысың, еркежан! Уа, дариға , Жасаған, Жел емеспін мен неге?! |

Мағжан Жұмабаев бейнелі тұрақты тіркестерді өз ойын , көзқарасы мен дүниетанымын , жағдайларды көркем түрде суреттеуде , шығармаға экспрессивті – эмоциналды реңк беру мақсатында молынан пайдаланды Ғасырлар бойы белгілі бір образды ұғымда қалыптасқан фразеологиялық тіркестер қазақ ақын-жырауларының бірден-бір мықты құралы болып келді. Мағжан Жұмабаев образды тұрақты тіркестерді еркін пайдаланған.[4]

|  |  |
| --- | --- |
| Синонимдер | Мысалдар |
| Жел – **тым тентек** бір бала Жан сүйгені – сар дала, Дамыл алмай жүгіред.  | Жүйрік желім **тым сотқар,**Біреу бетін жапса егер,Әдейі бетке түкіред. |
| Алқынып- асығып | **Алқынып** өзі асығып, Қарақат көзге жетеді.Дем ала алмай **асығып** |

 Ақын өлеңде тіл байлығының молдығын , қаламының шеберлігін төмендегі қатар арқылы көрсеткен.

**Теңеулер**

|  |  |
| --- | --- |
| Мысалдар | Теңеулер |
| Кейде **аң боп** өкіред.Желге еш нәрсе тең емес,**Жорғалай** басып кетеді.Тыныш жатқан түс көріпМойның бұр **мендей әуреге!»** - Деді де, сүйіп көзінен, | **Жорғалай** басып кетеді, **Аң боп** өкіред, **Мендей** әуреге |

 Ақын өлеңдеріндегі теңеулер оның ақындық қуаты, қаруы іспетті көп қолданысқа ие көркемдегіш құралдардың бірі.

**Эпитеттер:**

|  |  |
| --- | --- |
| **Мысалдар**  | **Эпитеттер** |
| Жел -тым **тентек бір бала** Жан сүйгені – **сар дала**, Дамыл алмай жүгіред. **Жүйрік желім** тым сотқар, **Кәрі орманды** оятып, Бірдеңі деп жұбатып,өзі асығып Жымиып күліп өтеді.Жұрттан ойын жасырып Алқынып өзі асығып, **Қарақат көзге** жетеді.Дем ала алмай асығып,Күрсініп ауыр, бас ұрып:«**Саған сұлу сәулеге**Келдім ұшып, ғашықпын | **Тентек бір бала, сар дала,** **кәрі** орманды, **сұлу** сәулеге, **қарақат** көзге , **жүйрік** желім деген сөздер ауыспалы мәнде бейнеленген сөздер. |

Мағжан қаламына бір ұғымды (объектіні) әр алуан тұрғыдан айқындау, ол үшін дәстүрлі эпитеттерді де, жаңаларын да пайдалану тән. Мағжан тіліндегі эпитеттер – бір жағынан, ауы­спалы мағынада келтірілген образды сөздер.

**Дыбыстық қайталау – аллитерация**

Мағжанның ой еңбегінің қажырлылығы, ізденісі шығармаларында жемісін берді. Ақын өлеңді сырттай тартымды ету мақсатында сөз көркемдеудегі ерекше бір құбылыс қайталауды қолданады.

|  |
| --- |
|  Аллитерация |
| Жел – тым тентек бір бала Жан сүйгені – сар дала,  | Жымиып күліп өтеді.Жұрттан ойын жасырып, |

**Метафора:**

|  |  |
| --- | --- |
| Метафора | Мысалдар |
| Бақыттысың, **еркежан**!Уа, дариға,**Жасаған**Жел – **тым тентек бір бала**Жан сүйгені **– сар дала**  | .Жел – тым **тентек бір бала** Жан сүйгені – **сар дала,** Дамыл алмай жүгіред. Ерні өтірік қыбырлап, Сыр айтқан боп сыбырлап, Кейде аң боп өкіред.Бақыттысың, **еркежан!** Уа, дариға , **Жасаған,** Жел емеспін мен неге?!  |

Метафора әрдайым ауыспалы мағынада жұмсалады. Соның өзінде кемінде екі мағына болуы мүмкін. Сонысына байланысты метафора екі түрлі қызмет атқарады: белгілі бір затқа, құбылысқа немесе адамға сипаттама беру және сол заттың, құбылыстың немесе адамның атын атау.

**Кейіптеу:**

Ерні өтірік қыбырлап,

Сыр айтқан боп сыбырлап,

Кейде аң боп өкіред.

Желге еш нәрсе тең емес,

Тау да жолын бөгемес,

Сақ – сақ күліп секіред

 Көркем шығармада жансызға жан бітіріп, тірінің әрекетімен ауыстыра суреттеуді кейіптеу  дейді. Ақын құбылтудың бір түрі осы кейіптеуді өлеңдерінде жиі қолданылады

**Синекдоха (мегзеу)**  – бүтіннің орнына бөлшекті, жалпының орнына жалқыны немесе керісінше қолдану.

|  |  |
| --- | --- |
| **Мысалдар** | **Синекдоха** |
| Желге еш нәрсе тең емес, **Тау да** жолын бөгемес, Сақ – сақ күліп секіред. Жүйрік желім тым сотқар, Біреу бетін жапса егер, Әдейі бетке түкіред. | **Тау да** жолын бөгемес. |

**Градация** (дамыту) – алдыңғы сөзден соңғы сөзді, алдыңғы ойдан соңғы ойды, алдыңғы құбылыстан соңғы құбылысты асыра, асқақтата суреттеу.

Шашы , алма жүзінен,

Қол жіберді кеудеге.

Бақыттысың, еркежан!

Уа, дариға , Жасаған,

Жел емеспін мен неге?!

**Риторикалық сұрау** (лепті сұрау) — ойды, сезімді әсерлі жеткізу үшін жауабы өзінен-өзі айқын нәрсені әсерлі леппен, сұрау түрінде айту. Өлеңде қойылған сұраудың жауабында екіұштылық, шүбәлану болмайды, оны оқырман іштей біліп отырады.

**Мысалдар Риторикалық сұрау**

Шашы , алма жүзінен, **Жел емеспін мен неге?!**

Қол жіберді кеудеге.

Бақыттысың, еркежан!

Уа, дариға , Жасаған,

**Жел емеспін мен неге?!**

**Ә) Мағжан Жұмабаевтың «Жел»** өлеңіндегі кейіпкер бейнесін басқа өлеңдермен салыстыру.

 Мағжан Жұмабаевтың « Жел» өлеңіндегі қолданылған **жел** бейнесі кейіпкердің азаматтығын, іштегі бұғауланған еркіндіктің бостандыққа шығуын, ел қамын ойлауда көркемдік қуат ретінде алып отыр.Жел зат есіміне бұл өлеңде жан бітіп, сар далада бұған дейін болмаған азаттық пен бостандықтай жүйткіп жүр. Жел адам санасында шын кейіпкер бейнесіндей сомдалған.

 Мағжанның «Жел» өлеңіндегі айтылмақ болған негізгі идеяны Қ.Беқхожиннің «Жел» өлеңінен таба аламыз. Ақындардың ортақ бейнесі – Жел. Табиғатпен үндесу арқылы туған жерге деген сүйіспеншілікті , Отанға деген махаббатты , сарқылмас сағынышты желдің ерке қылығымен , нәзік уілімен , бірде долданған мінезін көрсете бейнелеген. Әрине , халқы ақындардың қай еркелігің де көтерген. Жеткізбек ойын астарлап . көркемдік ерекшелігін аша білген.

|  |  |  |  |  |  |  |
| --- | --- | --- | --- | --- | --- | --- |
|

|  |  |  |
| --- | --- | --- |
| **Мағжан Жұмабаев «Жел» өлеңі** | **Ұқсастықтары** | **Қалижан Бекхожин «Жел» өлеңі** |
| Жел -тым тентек бір бала Жан сүйгені – сар дала, Дамыл алмай жүгіред. Ерні өтірік қыбырлап, Сыр айтқан бопсыбырлап, Кейде аң боп өкіред. Желге еш нәрсе тең емес, Тау да жолын бөгемес, Сақ – сақ күліп секіред. Жүйрік желім тым сотқар, Біреу бетін жапса егер, Әдейі бетке түкіред. Мазасы жоқ жел ерке, Оянып ап тым ерте, Жорғалай басып кетеді. Тыныш жатқан түс көріп Көлдің бетін кестелеп, Оны әуре етеді. Кәрі орманды оятып, Бірдеңі деп жұбатып,өзі асығып Жымиып күліп өтеді.Жұрттан ойын жасырып Алқынып өзі асығып, Қарақат көзге жетеді.Дем ала алмай асығып,Күрсініп ауыр, бас ұрып:«Саған сұлу сәулегеКелдім ұшып, ғашықпынБір сүюге асықпын,Мойның бұр мендей әуреге!» - Деді де, сүйіп көзінен,Шашы , алма жүзінен,Қол жіберді кеудеге.Бақыттысың, еркежан!Уа, дариға , Жасаған,Жел емеспін мен неге?! | Мағжан Жұмабаевтың «Жел» өлеңі мен Қалижан Бекхожин «Жел» өлеңіндегі «Жел» бейнесі желдей есіп сахараны шарлап, еліме еркіндік пен теңдік әперсем деп армандайды.Желдің еркіндігіне қызығады , оны кейіпкер ел – жұртына өзінен бұрын ауасын жұтқанын қызғанады. Желдей азат болмағанына өкінсе, бірі желдің келіп, сар далаға қуаныш , азаттық әнін әкелгеніне шаттанады.Екі өлеңде де ерке жел емін – еркін есіп жүріп, қазақ даласын аралап, бақытқа кенеледі.«Еркежан»- деп Мағжан қыз бейнесінде кейіптесе, Қалижан Бекхожин Ерке ұлға теңейді.Қазақ халқының ұрпақ тәрбиесіндегі ерекшеліктері көрініп тұр.Еркін , ат үстінде ойнақтап өскен қазақтың ұл мен қызын дала табиғатынан алары мол болғандығы көрінеді. Кең дала мен қазақ халқын бөлек көре алмаймыз. Табиғатты жаны сүйген ақындарымыз өлеңнің соңғы шумақтарында өздерінің де жел сияқты еркін болмағандарына өкініш білдіреді.бостандығын армандайды. | Сен кезбе , жел, еркесің,Неткен бұндай?Кездің қазақ өлкесін –Ерке ұлындай.Шымшып өтіп бұралғанӨзендерін,Сүйдің гүлін нұр тамған,Бізден бұрын.Серуендеп кең далаШығандарын,Шалқып басқан сен ғана Шыңның бәрін.Мен серіні көрмедім,Сылқым сендей,Бір әнің жоқ гүлдеріңСүйсінгендейҚызғанамын сенен жел,Даланы мен.Озам сенен жолды бер,Дауыл үнмен,Құйындаған үніммен Толғап әндіСүйем сенен бұрын менКең даламды! |

 |

Әдебиет теориясында «**Символ**– ойды астарлап, басқа нәрсені суреттеу арқылы жасалатын нақтылы сипаты бар балама бейне» деп көрсетілген. «Жел» өлеңінде «символизм» ұғымын ақын қазақтың сезімін сергітіп, намысын оятып, бойына қуат, ойына от беріп, жасыған жанын жадырату үшін пайдаланған. Мағжан басқа ақындардан символизм рухында жазған өлеңдерімен ерекшеленеді.

**III. Қорытынды**

 Мағжан Жұмабаевтың «Жел» өлеңінен ақынның поэтикалық тілінің ерекшелігін зерделегенде тәрбиелік мәні зор аса жоғары асыл қазына екендігіне, ешкімге ұқсамайтын өзіндік бояуы барын ұқтық. Ақын «Жел» бейнесі арқылы оқушыны азаттыққа, еркіндікке үндеп отыр. Өлеңді оқи отырып , алға қойған мақсатты орындауда , еш талмай , қиындыққа мойымай желдей жүйрік ойлы ақылмен бар мәселені шешуде қажымас қайрат пен отты жігер болу керек екенін ұқтым.

Мағжанның «Жел» өлеңін жүргізген зерттеу жұмысымды қорытындылай отырып, мынадай **тұжырым** жасадым:

1. Өлеңдегі лирикалық кейіпкерден бейнесі адамзатқа күш – жігер, қайрат береді ;
2. Ақынның қолданған бейнесінен туған жерімнің табиғатына деген сүйіспеншілік , ел – жұртыма деген қамқорлық көрініс табады;
3. Өлеңнің көркемдік бейнесін ашып тұрған «Ерке жел» С.Сейфуллиннің «Далада» , Қалижан Бекхожиннің «Жел» өлеңіне тақырыбы мен мазмұны жағынан ұқсайды;
4. Ақын өлеңде суреттеудің көркемдік тілдік қолданыстарды шеберлікпен қолданған.
5. Ақынның әрбір өлеңі әлі де зерттеуді қажет етеді.

**Ұсыныс:**

1. Мағжан Жұмабаевтың шығармашылығына арналған кинотуынды түсірілсе;
2. Жалпы орта мектептерде «Мағжан бұрышы» шығарылса;
3. Мағжан шығармалары қазақ әдебиеті оқулықтарына енгізілсе;
4. Ақын шығармаларындағы түркішілдік сарын әлі де зерттеле түссе демекпін.

**Пайдаланылған әдебиеттер:**

1. Мағжан Жұмабаев шығармалары. 1- том: Өлеңдер, дастандар.
2. Ысқақұлы Д. «Мағжан – поэзия падишасы» - Алматы:ЖШС РПБК «Дәуір» 2020 жыл
3. Ысқақұлы Д. Қазақ поэзиясының ұлттық мақтанышы[Мәтін] /Д.Ысқақұлы// Егемен Қазақстан.-2018.-№ 64
4. Махметова Ақмарал Саркенқызы.Мағжан Жұмабаев поэзиясындағы фразеологизмдер: дәстүр мен жаңашылдық.
5. Қазақ әдебиеті.Жалпы білім беретін мектептің 9- сыныбына арналған оқулық/Т.Ақшолақов.Т.Жұмажанова.С.Қалиев. С.Дүйсебаев.Алматы; «Мектеп баспасы» 2005 жыл 376 бет.
6. Қазақ әдебиеті.Жалпы білім беретін мектептің жаратылыстану- математика бағытындағы 11- сыныбына арналған оқулық.Р.Бердібай, Р.Нұрғали, Б.Ыбырайым. Алматы;Мектеп.2011жыл.
7. <https://bilim-all.kz/tag/olen?tag=%D0%B6%D0%B5%D0%BB&ysclid=lt37iyemdj547613052>
8. [Мағжан шығармаларындағы көркемдік ерекшеліктер (massaget.kz)](https://massaget.kz/okushyilarga/uy_tapsyirmasyi/23825/)